Amananas
Amananas (port. Lago Amanã) – ežeras šiaurės vakarų Brazilijoje, Amazonės valstijoje, 80 km į šiaurę nuo Tefės, 27 km į rytus nuo kairiojo Žapūros kranto. Pietuose protaka jungiasi su Urininio (Lago Urinini) ežeru. Aplinkui telkšo ir daugiau mažesnių ežerų. Amanano ilgis kartu su Urininiu siekia 71 km, plotis iki 8 km, atskirai – 42 x 3 km. Išteka Furo Kaštanjo, Tambakio upės, nešančios savo vandenis į Parana Kopea upę (Amazonės intakas). Priklauso nuo Žapūros hidrologinio režimo. Aplink ežerą sudarytas Amanano darnaus vystymosi rezervatas.